pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ปลัดกอบชัยฯ เป็นประธานการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ
วันพฤหัสบดีที่ 30 กรกฎาคม 2563
ปลัดกอบชัยฯ เป็นประธานการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ  ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม
วันนี้ (30 กรกฎาคม 2563) นายกอบชัย สังสิทธิสวัสดิ์ ปลัดกระทรวงอุตสาหกรรม ในฐานะประธานคณะกรรมการบริหารกองทุนพัฒนาเอสเอ็มอีตามแนวประชารัฐ เป็นประธานการประชุมคณะกรรมการบริหารกองทุนพัฒนาเอสเอ็มอีตามแนวประชารัฐ ครั้งที่ 38-7/2563 ซึ่งที่ประชุมได้รับทราบรายงานผลการดําเนินงานด้านสินเชื่อกองทุนพัฒนาเอสเอ็มอีตามแนวประชารัฐ ความก้าวหน้าการดําเนินโครงการส่งเสริมและพัฒนาเอสเอ็มอีประจําปีงบประมาณ พ.ศ.2563 และความก้าวหน้าการดําเนินโครงการเสริมสร้างและพัฒนาเอสเอ็มอีประจําปีงบประมาณ พ.ศ.2563 ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-กรมอนามัย หนุน คนไทย สร้างพฤติกรรมอนามัยสิ่งแวดล้อมแบบ New Normal ห่างไกล COVID-19 [กระทรวงสาธารณสุข]
วันพฤหัสบดีที่ 2 กรกฎาคม 2563
กรมอนามัย หนุน คนไทย สร้างพฤติกรรมอนามัยสิ่งแวดล้อมแบบ New Normal ห่างไกล COVID-19 [กระทรวงสาธารณสุข]
กรมอนามัย หนุน คนไทย สร้างพฤติกรรมอนามัยสิ่งแวดล้อมแบบ New Normal ห่างไกล COVID-19
วันนี้ (2 กรกฎาคม 2563) แพทย์หญิงพรรณพิมล วิปุลากร อธิบดีกรมอนามัย เปิดเผยภายหลังเป็นประธานกิจกรรมรณรงค์วันอนามัยสิ่งแวดล้อมไทย ปี 2563 “อนามัยสิ่งแวดล้อมปลอดภัย ห่างไกล COVID-19)” ณ บริเวณห้องโถงอาคาร 1 ขั้น 1 กรมอนามัย ว่า ด้วยพระกรุณาธิคุณศาสตราจารย์ ดร. สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี ที่ทรงพระราชทานพระอนุญาตกําหนดให้วันคล้ายวันประสูติของใต้ฝ่าพระบาท วันที่ 4 กรกฎาคมของทุกปี เป็น“วันอนามัยสิ่งแวดล้อมไทย” ซึ่งกรมอนามัย กระทรวงสาธารณสุข ได้ดําเนินการจัดงานวันอนามัยสิ่งแวดล้อมไทยมาอย่างต่อเนื่องตั้งแต่ปี 2558
โดยปีนี้กรมอนามัย ร่วมกับสถาบันวิจัยจุฬาภรณ์ กรมควบคุมมลพิษ กรมส่งเสริมคุณภาพสิ่งแวดล้อม สมาคมอนามัยสิ่งแวดล้อมไทย และสมาคมอนามัยแห่งประเทศไทย ร่วมรณรงค์ภายใต้แนวคิด “อนามัยสิ่งแวดล้อมปลอดภัย ห่างไกล COVID-19” เพื่อส่งเสริมให้ภาคีเครือข่ายทุกภาคส่วน ทั้งภาครัฐ ภาคเอกชน และภาคประชาชน ตระหนักถึงความสําคัญและร่วมกันดูแลจัดการด้านอนามัยสิ่งแวดล้อมให้สะอาด ถูกสุขลักษณะและเหมาะสมในพื้นที่ชุมชน หรือสถานที่สาธารณะ ได้แก่ สถานที่ราชการ สถานที่ทํางาน สถานประกอบกิจการ การขนส่งสาธารณะ รวมถึงที่พักอาศัยให้สะอาด ปลอดภัย และเอื้อต่อการมีสุขภาพดี
“กิจกรรมรณรงค์ปีนี้เน้นสร้างความรอบรู้ด้านสุขภาพและอนามัยสิ่งแวดล้อมให้กับประชาชน เพื่อส่งเสริมพฤติกรรมอนามัยสิ่งแวดล้อมแบบ “วิถีชีวิตใหม่ (New Normal)” โดยให้ประชาชนมีการจัดการด้านอนามัยสิ่งแวดล้อมที่ดี สามารถดูแลสุขภาพตนเองให้ห่างไกล COVID-19 เช่น การสวมหน้ากากผ้าหรือหน้ากากอนามัย การหมั่นล้างมือด้วยสบู่และน้ํา หรือเจลแอลกอฮอล์ การทําความสะอาดพื้นผิวจุดสัมผัสร่วมในสถานที่สาธารณะบ่อย ๆ รวมถึงกิจกรรม Big Cleaning Day นอกจากนี้ ได้คัดเลือกรางวัลเชิดชูเกียรติบุคคล และองค์กรดีเด่นด้านอนามัยสิ่งแวดล้อม (Princess Environmental Health Award) เพื่อยกย่องประกาศเกียรติคุณแก่บุคคลและองค์กรที่เสียสละและทุ่มเทดําเนินงานด้านอนามัยสิ่งแวดล้อมมาอย่างต่อเนื่อง มีผลงานดีเด่นเป็นที่ประจักษ์ โดยผู้ได้รับรางวัลบุคคลดีเด่นด้านอนามัยสิ่งแวดล้อม คือนางประภัสสร ขวัญกะโผะ ปลัดองค์การบริหารส่วนตําบลนาเกตุ อําเภอโคกโพธิ์ จังหวัดปัตตานี และผู้ได้รับรางวัลองค์กรดีเด่นด้านอนามัยสิ่งแวดล้อม คือองค์การบริหารส่วนตําบลท่ามะนาว อําเภอชัยบาดาล จังหวัดลพบุรี” อธิบดีกรมอนามัย กล่าว
***
ศูนย์สื่อสารสาธารณะ/2 กรกฎาคม 2563
รัฐบาลไทย-ข่าวทำเนียบรัฐบาล-ธอส.ลดภาระลูกค้าสินเชื่อบ้าน ประกาศลดดอกเบี้ยเงินกู้ 0.125% - 0.250% ต่อปี
วันศุกร์ที่ 22 พฤษภาคม 2563
ธอส.ลดภาระลูกค้าสินเชื่อบ้าน ประกาศลดดอกเบี้ยเงินกู้ 0.125% - 0.250% ต่อปี
ธนาคารอาคารสงเคราะห์ (ธอส.) ประกาศปรับลดอัตราดอกเบี้ยเงินกู้ลง 0.125% - 0.250% ต่อปีเพื่อสนับสนุนให้เศรษฐกิจไทยเกิดการฟื้นตัวและลดภาระค่าใช้จ่ายด้านดอกเบี้ยสินเชื่อที่อยู่อาศัยให้กับลูกค้าในช่วงสถานการณ์แพร่ระบาดของไวรัสโคโรนา 2019 (COVID-19)
ธนาคารอาคารสงเคราะห์ (ธอส.) ประกาศปรับลดอัตราดอกเบี้ยเงินกู้ลง 0.125% - 0.250% ต่อปีเพื่อสนับสนุนให้เศรษฐกิจไทยเกิดการฟื้นตัวและลดภาระค่าใช้จ่ายด้านดอกเบี้ยสินเชื่อที่อยู่อาศัยให้กับลูกค้าในช่วงสถานการณ์แพร่ระบาดของไวรัสโคโรนา 2019 (COVID-19) ประกอบด้วย อัตราดอกเบี้ย MRR ลดลงเหลือ 6.150% ต่อปี อัตราดอกเบี้ย MLR ลดลงเหลือ 5.750% ต่อปี และอัตราดอกเบี้ย MOR ลดลงเหลือ 5.900% ต่อปี โดยมีผลตั้งแต่วันที่ 25 พฤษภาคม 2563 เป็นต้นไป
นายกมลภพ วีระพละ รองกรรมการผู้จัดการ และรักษาการในตําแหน่งกรรมการผู้จัดการ ธนาคารอาคารสงเคราะห์ (ธอส.) เปิดเผยว่า เพื่อเป็นการสนับสนุนให้เศรษฐกิจไทยเกิดการฟื้นตัวจากผลกระทบของปัญหาการแพร่ระบาดไวรัสโคโรนา 2019(COVID-19) พร้อมกับแบ่งเบาภาระค่าใช้จ่ายด้านดอกเบี้ยให้แก่ลูกค้า ธอส. ในฐานะสถาบันการเงินเฉพาะกิจของรัฐที่มีพันธกิจทําให้คนไทยมีบ้านจึงประกาศปรับลดอัตราดอกเบี้ยเงินกู้ลง 0.125% - 0.250% ต่อปี ประกอบด้วย อัตราดอกเบี้ยเงินกู้ลูกค้ารายย่อยชั้นดี (MRR) ลดลง 0.125% ต่อปี จาก 6.275% ต่อปี ลดลงเหลือ 6.150% ต่อปี อัตราดอกเบี้ยเงินกู้ลูกค้ารายใหญ่ชั้นดีประเภทเงินกู้แบบมีระยะเวลา (MLR) ลดลง 0.125% ต่อปี จาก 5.875% ต่อปี ลดลงเหลือ 5.750% ต่อปี และอัตราดอกเบี้ยเงินกู้ลูกค้ารายใหญ่ชั้นดีประเภทเงินกู้เบิกเกินบัญชี (MOR) ลดลง 0.250% ต่อปี จาก 6.150% ต่อปี ลดลงเหลือ 5.900% ต่อปี โดยให้มีผลตั้งแต่วันที่ 25 พฤษภาคม 2563 เป็นต้นไป
การปรับลดดอกเบี้ยเงินกู้ในครั้งนี้นับเป็นการบรรเทาภาระค่าใช้จ่ายด้านดอกเบี้ย ให้แก่ลูกค้าปัจจุบันของธนาคาร ซึ่งการผ่อนชําระเงินงวดรายเดือนจํานวนเท่าเดิม จะทําให้จํานวนเงินต้นคงเหลือของลูกค้าลดลงเร็วยิ่งขึ้น ขณะเดียวกันยังเพิ่มโอกาสให้ประชาชนได้มีบ้านตามที่ต้องการ เพราะอัตราดอกเบี้ยที่ลดลงจะทําให้ผู้กู้ใหม่มีโอกาสได้รับวงเงินกู้ที่สูงขึ้นด้วยรายได้สุทธิจํานวนเท่าเดิม สอบถามรายละเอียด หรือติดตามข้อมูลข่าวสารของธนาคารเพิ่มเติมได้ที่ www.ghbank.co.th หรือ Facebook Fanpage ธนาคารอาคารสงเคราะห์ และศูนย์ลูกค้าสัมพันธ์ (Call Center) โทร 0-2645-9000
รัฐบาลไทย-ข่าวทำเนียบรัฐบาล-ผลการประชุมคณะกรรมการขับเคลื่อนและปฏิรูปด้านการท่องเที่ยว วัฒนธรรม และการกีฬา ครั้งที่ 1/2560
วันจันทร์ที่ 15 พฤษภาคม 2560
ผลการประชุมคณะกรรมการขับเคลื่อนและปฏิรูปด้านการท่องเที่ยว วัฒนธรรม และการกีฬา ครั้งที่ 1/2560
ผลการประชุมคณะกรรมการขับเคลื่อนและปฏิรูปด้านการท่องเที่ยว วัฒนธรรม และการกีฬา ครั้งที่ 1/2560
วันนี้ (15 พฤษภาคม 2560) เวลา 10.00 น. ณ ห้องประชุมคณะรัฐมนตรี ชั้น 2 สํานักเลขาธิการคณะรัฐมนตรี ทําเนียบรัฐบาล พลเอก ธนะศักดิ์ ปฏิมาประกร รองนายกรัฐมนตรี เป็นประธานการประชุมคณะกรรมการขับเคลื่อนและปฏิรูปการบริหารราชการแผ่นดิน คณะที่ 6 คณะกรรมการขับเคลื่อนและปฏิรูปด้านการท่องเที่ยว วัฒนธรรม และการกีฬา ครั้งที่ 1/2560 ร่วมกับหน่วยงานที่เกี่ยวข้อง ภายหลังเสร็จสิ้นการประชุม รองนายกรัฐมนตรี นางกอบกาญจน์ วัฒนวรางกูร รัฐมนตรีว่าการกระทรวงการท่องเที่ยวและกีฬา และนายวีระ โรจน์ พจนรัตน์ รัฐมนตรีว่าการกระทรวงวัฒนธรรม ได้ร่วมกันแถลงผลการประชุม ซึ่งสรุปสาระสําคัญ ดังนี้
ที่ประชุมรับทราบความคืบการขับเคลื่อนและปฏิรูปด้านการท่องเที่ยว วัฒนธรรม และการกีฬา ครั้งที่ 1/2560 ซึ่งผลการดําเนินงานที่ผ่านมามีความคืบหน้าเป็นอย่างมาก โดยเฉพาะศักยภาพด้านการท่องเที่ยวของประเทศไทยมีศักยภาพที่สูงในด้านวัฒนธรรม ประเพณีอันงดงาม และมรดกทางธรรมชาติที่สวยงาม โดยจะมีการนําการกีฬามาผสมผสานร่วมกันในเรื่องของการท่องเที่ยวให้กลายเป็น Sport Tourism ซึ่งจะมีส่วนช่วยในการสร้างความมั่นคง สร้างรายได้ และช่วยเพิ่มศักยภาพของการท่องเที่ยวในท้องถิ่น
นอกจากนี้ ที่ประชุมยังได้มีมติเห็นชอบเรื่อง การจัดเกณฑ์มาตรฐานคุณธรรมแห่งชาติ และร่างพระราชกฤษฎีกาจัดตั้งศูนย์คุณธรรม (องค์การมหาชน) (ฉบับที่ ....) พ.ศ. .... ซึ่งวัตถุประสงค์เพื่อต้องการพัฒนาเกณฑ์มาตรฐานคุณธรรมแห่งชาติ เพื่อช่วยส่งเสริม สนับสนุน ให้คําปรึกษาแก่ภาครัฐ ภาคเอกชน และภาคประชาสังคม เพื่อจะได้นําเกณฑ์มาตรฐานดังกล่าวไปสู่การปฏิบัติได้จริง โดยเกณฑ์มาตรฐานในการพิจารณานั้น จะใช้เกณฑ์มาตรฐานต่าง ๆ เช่น เกณฑ์รางวัลคุณภาพแห่งชาติ (Thailand Quality Award : TQA) เกณฑ์มาตรฐานองค์กรส่งเสริมคุณธรรมโดยคณะกรรมการผู้ตรวจประเมิน และเกณฑ์มาตรฐานกลางขององค์กรคุณธรรม
รวมทั้งเห็นชอบการจัดตั้งสถาบันวิทยาศาสตร์การกีฬาแห่งประเทศไทย (Thailand Institute of Sports Science : TISS) ซึ่งจะเป็นหน่วยงานหลักในการทําหน้าที่ในการศึกษาวิจัยพัฒนาองค์ความรู้ด้านวิทยาศาสตร์การกีฬา รวมถึงการรวบรวมข้อมูลองค์ความรู้เพื่อเผยแพร่ให้ทุกภาคส่วนที่เกี่ยวข้องในทุกช่องทาง ร่วมถึงแนวทางการปฏิบัติสําหรับประชาชนทุกกลุ่มในการออกกําลังกาย เช่น ข่าวสารทางวิชาการ องค์ความรู้ รูปแบบการเล่นกีฬา การออกกําลังอย่างถูกวิธีเพื่อให้เหมาะกับวัย เพศ และอายุของแต่ละคนอีกด้วย
*********************************
กลุ่มประชาสัมพันธ์แบะเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐบาลเดินหน้าพัฒนาการเกษตรของประเทศ
วันศุกร์ที่ 9 สิงหาคม 2562
รัฐบาลเดินหน้าพัฒนาการเกษตรของประเทศ
วันศุกร์ที่ 9 สิงหาคม 25  62
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเดินหน้าพัฒนาการเกษตรของประเทศ โดยมุ่งเน้น 4 ประเด็นหลัก คือ 1. การใช้เทคโนโลยีและนวัตกรรม เพื่อส่งออกสินค้าเกษตรและอาหารไทยอย่างยั่งยืน รองรับความผันผวนของเศรษฐกิจโลก 2. เสริมสร้างขีดความสามารถในการแข่งขัน เช่น เปิดตลาดสินค้าเกษตรใหม่ “เป็ดปรุงสุก” ไปยังประเทศออสเตรเลีย แสวงหาตลาดใหม่ในรัสเซีย เบลารุส อาร์เมเนีย คีร์กิซสถาน คาซัคสถาน และตุรกี เพิ่มโอกาสการส่งออกสมุนไพรไทย มะพร้าวน้ําหอม สับปะรดภูแล กุ้งต้มสุกแช่แข็ง และผลิตภัณฑ์ประมง ไปยังตลาดที่มีความต้องการ 3.เผยแพร่ศาสตร์พระราชาและหลักปรัชญาเศรษฐกิจพอเพียงสู่ต่างประเทศอย่างต่อเนื่อง และ 4. บูรณาการการทํางานกับทุกหน่วยงาน เพื่อให้เกษตรกรได้รับประโยชน์สูงสุด
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.ทส. ให้การต้อนรับคณะผู้แทนองค์การความร่วมมือระหว่างประเทศของญี่ปุ่น
วันอังคารที่ 22 ตุลาคม 2562
รมว.ทส. ให้การต้อนรับคณะผู้แทนองค์การความร่วมมือระหว่างประเทศของญี่ปุ่น
รมว.ทส. ให้การต้อนรับคณะผู้แทนองค์การความร่วมมือระหว่างประเทศของญี่ปุ่น
รมว.ทส. ให้การต้อนรับคณะผู้แทนองค์การความร่วมมือระหว่างประเทศของญี่ปุ่น
วันนี้ (๒๒ ตุลาคม ๒๕๖๒) เวลา ๑๕.๐๐ น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ให้การต้อนรับ Ms. Katsura Iyazaki Chief Representative และคณะผู้แทนองค์การความร่วมมือระหว่างประเทศของญี่ปุ่น (Japan International Cooperation Agency : JICA) ในโอกาสเข้าเยี่ยมคารวะและหารือในประเด็นความร่วมมือด้านทรัพยากรธรรมชาติและสิ่งแวดล้อม การจัดการขยะพลาสติกและขยะมูลฝอย ขยะทะเล รวมถึงการเปลี่ยนแปลงสภาพภูมิอากาศ มลพิษอากาศ ณ ห้องรับรอง ชั้น ๒๐ อาคารกระทรวงทรัพยากรธรรมชาติและสิ่งแวดล้อม
รัฐบาลไทย-ข่าวทำเนียบรัฐบาล-ผช.รมว.แรงงาน ตรวจเยี่ยมศูนย์รับเรื่องราวร้องทุกข์ (โควิด-19) สำนักงานประกันสังคม [กระทรวงเเรงงาน]
วันจันทร์ที่ 18 พฤษภาคม 2563
ผช.รมว.แรงงาน ตรวจเยี่ยมศูนย์รับเรื่องราวร้องทุกข์ (โควิด-19) สํานักงานประกันสังคม [กระทรวงเเรงงาน]
ผช.รมว.แรงงาน ตรวจเยี่ยมศูนย์รับเรื่องราวร้องทุกข์ (โควิด-19) สํานักงานประกันสังคม
วันที่ 18 พฤษภาคม 2563 เวลา 10.00 น.ดร.ดวงฤทธิ์ เบ็ญจาธิกุล ชัยรุ่งเรือง ผู้ช่วยรัฐมนตรีประจํากระทรวงแรงงานตรวจเยี่ยมการดําเนินการศูนย์รับเรื่องราวร้องทุกข์ (โควิด-19) ณ สํานักงานประกันสังคม จังหวัดนนทบุรี กระทรวงแรงงาน โดยมีนางเธียรรัตน์ นะวะมะวัฒน์ รองปลัดกระทรวงแรงงาน เข้าร่วมในครั้งนี้ด้วยโดยผู้ช่วยรัฐมนตรีประจํากระทรวงแรงงาน เปิดเผยว่า การจ่ายประโยชน์ทดแทนกรณีว่างงาน อันเนื่องมาจากเหตุสุดวิสัย สถานการณ์โควิด-19 ให้แก่ผู้ประกันตน มียอดวินิฉัยจ่ายเงินสะสม ณ วันที่ 17 พฤษภาคม 2563 จํานวน 984,005 ราย เป็นจํานวนเงินทั้งสิ้น 5,316.066 ล้านบาท สําหรับผู้ที่ยืนขอรับสิทธิประโยชน์แล้วยังไม่ได้เงิน หรือได้รับหนังสือแจ้งปฏิเสธการจ่ายสิทธิประโยชน์ดังกล่าว สามารยื่นเรื่องต่อ “ศูนย์รับเรื่องราวร้องทุกข์ (โควิด19) สํานักงานประกันสังคม กระทรวงแรงาน ซึ่งตั้งอยู่ที่สํานักงานประกันสังคมพื้นที่ทุกพื้นที่ สํานักงานประกันสังคมจังหวัดทุกจังหวัด และในส่วนกลาง ตั้งอยู่ที่สํานักงานประกันสังคมสํานักงานใหญ่ ถนนติวานนท์ ตําบลตลาดขวัญ อําเภอเมือง จังหวัดนนทบุรี ซึ่งทุกศูนย์ฯ เปิดให้บริการในวันราชการ เวลาทําการ 08.00 น. ถึง 18.00 น.
ผู้ช่วยรัฐมนตรีประจํากระทรวงแรงงาน กล่าวเพิ่มเติมว่า สําหรับผู้ประกันตนที่กําลังจะยื่นขอรับสิทธิประโยชน์กรณีว่างงานจากเหตุสุดวิสัย เพื่อความสะดวกและรวดเร็ว ขอให้ปฏิบัติ ดังนี้ 1.ตรวจสอบบัญชีธนาคารของตนเองว่าบัญชีนั้นยังสามารถใช้งานได้ไม่เป็นบัญชีปิด 2.ตรวจทานข้อมูลเลขที่บัญชีธนาคารให้ถูกต้องในการยื่นขอรับสิทธิ 3.หากนายจ้างสามารถเป็นฝ่ายรวบรวมแบบขอรับสิทธิประโยชน์ของลูกจ้าง พร้อมหนังสือรับรองการหยุดงานของนายจ้างเพื่อยื่นต่อสํานักงานประกันสังคมจะเกิดความรวดเร็วยิ่งขึ้น
————————-
กองเผยแพร่และประชาสัมพันธ์
รัฐบาลไทย-ข่าวทำเนียบรัฐบาล-ก.อุตฯ จัดกิจกรรมกีฬาสานสัมพันธ์ กับผู้สื่อข่าวสายเศรษฐกิจอุตสาหกรรม "MOI SPORT DAY 2018"
วันอาทิตย์ที่ 11 มีนาคม 2561
ก.อุตฯ จัดกิจกรรมกีฬาสานสัมพันธ์ กับผู้สื่อข่าวสายเศรษฐกิจอุตสาหกรรม "MOI SPORT DAY 2018"
ก.อุตฯ จัดกิจกรรมกีฬาสานสัมพันธ์ กับผู้สื่อข่าวสายเศรษฐกิจอุตสาหกรรม "MOI SPORT DAY 2018"
วันนี้ (10 มีนาคม 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานเปิดกิจกรรมกีฬาสานสัมพันธ์ระหว่างผู้บริหาร ข้าราชการ กระทรวงอุตสาหกรรม กับ ผู้สื่อข่าวสายเศรษฐกิจอุตสาหกรรม "MOI SPORT DAY 2018" โดยมีนายพสุ โลหารชุน ปลัดกระทรวงอุตสาหกรรม กล่าวรายงาน ผู้บริหาร ข้าราชการกระทรวงอุตสาหกรรม สื่อมวลชนร่วมกิจกรรม และนายอารีย์ ชวลิตชีวนกุล กรรมการผู้จัดการใหญ่ เอสซีจี ซิเมนต์ผลิตภัณฑ์ก่อสร้าง ให้การต้อนรับ ณ สนามกีฬาแบดมินตัน บริษัท ปูนซีเมนต์ไทย จํากัด (มหาชน) บางซื่อ กรุงเทพฯ
ซึ่งกิจกรรมดังกล่าวจัดขึ้นเพื่อสร้างความสัมพันธ์อันดีระหว่างผู้บริหาร ข้าราชการ และพนักงานกระทรวงอุตสาหกรรม กับผู้สื่อข่าวสายเศรษฐกิจอุตสาหกรรม รวมถึงบริษัทเอเจนซี่ ที่กํากับดูแลงานด้านการประชาสัมพันธ์ให้กับหน่วยงานในสังกัดกระทรวงอุตสาหกรรม โดยจัดขึ้นเป็นครั้งแรก และมีความตั้งใจที่จะจัดต่อเนื่องเป็นประจําในทุกปี ทั้งนี้ ได้รับความร่วมมือจากกลุ่มบริษัทเอสซีจี เอื้อเฟื้อด้านสถานที่และอํานวยความสะดวกต่าง ๆ ด้วย
รัฐบาลไทย-ข่าวทำเนียบรัฐบาล-กรมบัญชีกลางเตือน ! อย่าหลงเชื่อข่าว “เพิ่มเงินผู้รับบำนาญ-ขยายเพดานวงเงินบำเหน็จ”
วันศุกร์ที่ 17 เมษายน 2563
กรมบัญชีกลางเตือน ! อย่าหลงเชื่อข่าว “เพิ่มเงินผู้รับบํานาญ-ขยายเพดานวงเงินบําเหน็จ”
ตามที่มีการเผยแพร่ผ่านสื่อออนไลน์ว่า “ร่าง พ.ร.ฎ.เพิ่มเงินให้ผู้รับบํานาญ - ขยายเพดานวงเงินบําเหน็จ ผ่านการพิจารณาแล้ว กรมบัญชีกลาง ขอยืนยันว่าข้อมูลที่มีการเผยแพร่ข้างต้น ไม่เป็นความจริง
นางสาววิลาวรรณ พยาน้อย รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ตามที่มีการเผยแพร่ผ่านสื่อออนไลน์ว่า “ร่าง พ.ร.ฎ.เพิ่มเงินให้ผู้รับบํานาญ - ขยายเพดานวงเงินบําเหน็จ ผ่านการพิจารณาแล้ว บํานาญรายเดือนที่ไม่ถึง 10,000 ให้ได้รับ 10,000 และบวกเพิ่ม 10,000 บาท ไม่ถึง 20,000 ให้ได้รับ 20,000 และบวกเพิ่ม 10,000 บาท บํานาญรายเดือนที่ไม่ถึง 30,000 ให้ได้รับ 30,000 และบวกเพิ่ม 10,000 บาท บํานาญรายเดือนที่ไม่ถึง 40,000 ให้ได้รับ 40,000 และบวกเพิ่ม 10,000 บาท บํานาญรายเดือนที่ไม่ถึง 50,000 ให้ได้รับ 50,000 และบวกเพิ่ม 5,000 บาท บํานาญรายเดือนที่ไม่ถึง 60,000 ให้ได้รับ 60,000 และบวกเพิ่ม 5,000 บาท บํานาญรายเดือนที่ไม่ถึง 70,000 ให้ได้รับ 70,000 และบวกเพิ่ม 5,000 บาท ถือเป็นการแก้ไขปัญหาที่ตรงจุด” กรมบัญชีกลาง ขอยืนยันว่าข้อมูลที่มีการเผยแพร่ข้างต้น ไม่เป็นความจริง
โฆษกกรมบัญชีกลาง กล่าวเพิ่มเติมว่า พระราชกฤษฎีกาเงินช่วยค่าครองชีพผู้รับเบี้ยหวัดบํานาญ (ฉบับที่ 16) พ.ศ. 2562 ได้ประกาศในราชกิจจานุเบกษาและมีผลบังคับใช้ตั้งแต่วันที่ 1 มิถุนายน 2562 โดยปรับเพิ่มเงินให้กับผู้รับเบี้ยหวัดบํานาญ ที่ได้รับหรือมีสิทธิได้รับเบี้ยหวัดบํานาญรวมกันทุกประเภทและรวมกับเงินช่วยค่าครองชีพผู้รับเบี้ยหวัดบํานาญ (ช.ค.บ.) แล้ว หากได้รับต่ํากว่าเดือนละ 10,000 บาท ปรับเป็นให้ได้รับเดือนละ 10,000 บาท ยกตัวอย่างเช่น เดิมได้รับบํานาญและ ช.ค.บ. รวมกันในอัตราเดือนละ 9,360 บาท จะได้รับ ช.ค.บ. เพิ่มอีกเดือนละ 640 บาท เป็นต้น สําหรับผู้รับบํานาญที่ได้รับเบี้ยหวัดบํานาญต่ํากว่าเดือนละ 10,000 บาท และยังไม่เคยได้รับ ช.ค.บ. มาก่อน จะยังไม่ได้รับเงินดังกล่าว ทั้งนี้ ให้ผู้รับบํานาญไปแสดงตนเพื่อยืนยันว่าไม่ได้กลับเข้ารับราชการหรือเข้าทํางานในสังกัดราชการส่วนกลาง ส่วนภูมิภาค และส่วนท้องถิ่น เพื่อยื่นคําขอเบิกเงินช่วยค่าครองชีพผู้รับเบี้ยหวัดบํานาญที่ส่วนราชการผู้เบิกบํานาญก่อน เพื่อให้ส่วนราชการผู้เบิกบํานาญแจ้งกรมบัญชีกลางให้โอนเงิน ช.ค.บ. ดังกล่าว ผู้รับบํานาญจึงจะได้รับเบี้ยหวัดบํานาญและ ช.ค.บ. รวมกันเป็นเดือนละ 10,000 บาท
โฆษกกรมบัญชีกลาง กล่าวย้ําว่า กฎหมายดังกล่าวมีเพียงประเด็นปรับเพิ่มเงิน ช.ค.บ. เท่านั้น ขอให้อย่าหลงเชื่อข้อมูลที่มีการส่งต่อกันทางสื่อออนไลน์ และหากมีข้อสงสัยสามารถสอบถามรายละเอียดเพิ่มเติมได้ที่ส่วนราชการผู้เบิกบํานาญของตนเอง หรือสอบถามได้ที่ Call center กรมบัญชีกลาง 02 270 6400 กด 2 ในวันและเวลาราชการ
รัฐบาลไทย-ข่าวทำเนียบรัฐบาล-รมว.พม. นำทีม VIP พม. ลงสนามซ้อมใหญ่ เตรียมความก่อนแข่งขันฟุตบอลนัดพิเศษ
วันศุกร์ที่ 7 เมษายน 2560
รมว.พม. นําทีม VIP พม. ลงสนามซ้อมใหญ่ เตรียมความก่อนแข่งขันฟุตบอลนัดพิเศษ
รมว.พม. นําทีม VIP พม. ลงสนามซ้อมใหญ่ เตรียมความก่อนแข่งขันฟุตบอลนัดพิเศษ ระหว่างทีมสิงห์ออลสตาร์ กับ ทีมVIP พม. ในวันที่ 22 เม.ย.นี้
เมื่อวันที่ 5 เม.ย. 60 เวลา 17.00 น. ที่สนามศุภชลาศัย กรุงเทพฯ พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) นํานักฟุตบอลทีม VIP พม. ลงสนามซ้อมใหญ่เตะฟุตบอลกับนักฟุตบอลทีมสิงห์ออลสตาร์ เพื่อเป็นการเตรียมความพร้อมก่อนการแข่งขันฟุตบอลนัดพิเศษ ระหว่าง "ทีม VIP พม. กับ ทีมสิงห์ออลสตาร์” ที่กําหนดจัดขึ้นในวันเสาร์ที่ 22 เมษายน 2560 ณ สนามศุภชลาศัย กรุงเทพฯ
พลตํารวจเอก อดุลย์ กล่าวว่า กระทรวงการพัฒนาสังคมและความมั่นคงของมนุษย์ (พม.) โดย กรมกิจการเด็กและเยาวชน (ดย.) และหน่วยงานในสังกัดกระทรวงการพัฒนาสังคมฯ ได้ร่วมกับ บริษัท บุญรอด บริวเวอรี่ จํากัด จัดกิจกรรมเพื่อสังคม "สิงห์อาสา ร่วมพัฒนาสังคม” ภายใต้โครงการ ประชารัฐร่วมใจ พัฒนาสังคม โดยมีวัตถุประสงค์เพื่อส่งเสริมสร้างแรงจูงใจให้ภาคประชาสังคม ได้มีส่วนร่วมในการสร้างโอกาสและให้กําลังใจกับผู้ประสบปัญหาทางสังคม อีกทั้งร่วมกันส่งเสริม ฟื้นฟู และพัฒนาศักยภาพเด็กและเยาวชน และประชาสัมพันธ์ภารกิจของกระทรวงการพัฒนาสังคมฯ ผ่านช่องทางศูนย์ช่วยเหลือสังคม สายด่วน 1300 โดยได้กําหนดจัดการแข่งขันฟุตบอลนัดพิเศษระหว่างทีมสิงห์ออลสตาร์ กับ ทีม VIP พม. ซึ่งจัดขึ้นวันที่ 22 เมษายน 2560 เวลา 14.00 น. เป็นต้นไป ณ สนามศุภชลาศัย กรุงเทพฯ
พลตํารวจเอก อดุลย์ กล่าวต่อไปว่า ทั้งนี้ เพื่อเป็นการเตรียมความพร้อมก่อนการแข่งขันฟุตบอลนัดพิเศษ วันนี้ตนจึงนําทีมนักฟุตบอลทีม VIP พม. ซึ่งมีคณะผู้บริหารกระทรวงการพัฒนาสังคมฯ ลงสนามซ้อมใหญ่เตะฟุตบอลกับทีมสิงห์ออลสตาร์ ที่นําโดย นายปิติ ภิรมย์ภักดี ประธานสโมสรสิงห์ออลสตาร์ และกรรมการบริหาร บริษัท บุญรอดบริวเวอรี่ จํากัด นายสมชาย เข็มกลัด กัปตันทีมฟุตบอลสิงห์ออลสตาร์ และศิลปิน นักแสดง นักกีฬา อาทิ นายเทวินทร์ สุรเชิดเกียรติ นายโฆษวิส ปิยะสกุลแก้ว นายแก้ว พงษ์ประยูธ และพันตํารวจตรี สืบศักดิ์ ผันสืบ เป็นต้น
"สําหรับกิจกรรมที่จะจัดขึ้นในวันเสาร์ที่ 22 เมษายน 2560 ณ สนามศุภชลาศัย กรุงเทพฯ ประกอบด้วย การแข่งขันฟุตบอลนัดพิเศษ ระหว่าง "ทีมสิงห์ออลสตาร์ กับ ทีม VIP พม.” กิจกรรมคลินิกฟุตบอล พาเหรดศิลปินดารานักแสดง ประมูลของรักของหวงศิลปินดารานักแสดง มินิคอนเสิร์ตศิลปินอาสาร่วมพัฒนาสังคมและศิลปิน S2S และการจัดบูธกิจกรรมของหน่วยงานสังกัดกระทรวงการพัฒนาสังคมฯ และบริษัทในเครือบุญรอดบริววารี่ จํากัด อาทิ การจําหน่ายสินค้าราคาถูก ร้านธงฟ้า ร้านทอฝัน By พม. เป็นต้น อีกทั้งบริการอาหารฟรีจาก ครัว พม. ทั้งนี้ ขอเชิญประชาชนทั่วไปเข้าชมการแข่งขันฟุตบอลนัดพิเศษระหว่างทีมสิงห์ออลสตาร์ กับทีม VIP พม. และร่วมกิจกรรมที่น่าสนใจมากมาย ในกิจกรรม "สิงห์อาสา ร่วมพัฒนาสังคม” โดยไม่เสียค่าใช้จ่ายแต่อย่างใด ในวันเสาร์ที่ 22 เมษายน 2560 เวลา 14.00 น. เป็นต้นไป ณ สนามศุภชลาศัย กรุงเทพฯ” พลตํารวจเอก อดุลย์ กล่าวในตอนท้าย
รัฐบาลไทย-ข่าวทำเนียบรัฐบาล-กยศ. จัดพิธีมอบรางวัลผู้เป็นแบบอย่างที่ดี
วันพุธที่ 20 กันยายน 2560
กยศ. จัดพิธีมอบรางวัลผู้เป็นแบบอย่างที่ดี
กองทุนเงินให้กู้ยืมเพื่อการศึกษา (กยศ.) จัดพิธีมอบรางวัลศิษย์เก่าผู้กู้ยืมที่เป็นแบบอย่างที่ดีแก่นักเรียน นักศึกษากองทุน เพื่อเป็นขวัญกําลังใจในการทํางานเพื่อประเทศชาติและทําความดีตอบแทนสังคม เมื่อวันที่ 20 กันยายน 2560 ณ ห้องประชุมวายุภักษ์ 4 กระทรวงกา
นายสมชัย สัจจพงษ์ ปลัดกระทรวงการคลัง ในฐานะประธานกรรมการกองทุนเงินให้กู้ยืมเพื่อการศึกษา ให้เกียรติเป็นประธานในพิธีมอบรางวัลผู้กู้ยืมที่เป็นแบบอย่างที่ดีแก่นักเรียน นักศึกษากองทุน เปิดเผยว่า “กองทุนได้จัดทําโครงการส่งเสริมสนับสนุนผู้ที่เป็นแบบอย่างที่ดีขึ้น เพื่อเป็นการสร้างขวัญกําลังใจและยกย่องประกาศเกียรติคุณให้แก่ศิษย์เก่าผู้กู้ยืมที่มีคุณสมบัติความประพฤติดี มีความเสียสละ ทําประโยชน์ให้แก่สังคม มีผลงานเป็นที่ประจักษ์ต่อชุมชนหรือสาธารณชน รวมถึงมีประวัติการชําระเงินคืนกองทุนตามกําหนดเวลาอย่างต่อเนื่อง โดยกองทุนได้มอบใบประกาศเกียรติคุณและเงินรางวัลทุนการศึกษาให้แก่ผู้กู้ยืมที่เป็นแบบอย่างที่ดีแก่นักเรียน นักศึกษากองทุน จํานวน 12 ท่าน เพื่อเป็นขวัญกําลังใจในการทํางาน เพื่อประเทศชาติและทําความดีตอบแทนสังคม ซึ่งเป็นแบบอย่างที่ดีของนักเรียน นักศึกษารุ่นน้องและสังคม นอกจากนั้น กองทุนยังได้มอบโล่ประกาศเกียรติคุณให้แก่สถานศึกษาระดับมัธยมศึกษา อาชีวศึกษา และอุดมศึกษาที่ได้สรรหาศิษย์เก่าที่ได้รับคัดเลือกเป็นแบบอย่างที่ดีดังกล่าวอีกด้วย เนื่องจากกองทุนเห็นว่าความสําเร็จของผู้ที่เป็นแบบอย่างที่ดีทั้ง 12 ท่าน เกิดขึ้นจากการถ่ายทอดวิชาความรู้ และอบรมสั่งสอนของสถานศึกษาให้แก่นักเรียน นักศึกษาได้เติบโตขื้นเป็นบุคลากรที่เป็นคนเก่งคนดีมีคุณภาพของสังคม จึงสมควรได้รับการชื่นชมยกย่องเป็นเกียรติประวัติแก่สถานศึกษาต่อไป
ตลอดเวลาที่ผ่านมา มีนักเรียน นักศึกษาผู้กู้ยืมที่ได้รับโอกาสทางการศึกษาจากกองทุนจํานวนกว่า 5 ล้านราย มีผู้กู้ยืมที่สําเร็จการศึกษาแล้วกว่า 4 ล้านราย คิดเป็นเงินทุนหมุนเวียนที่ใช้ในการกระจายโอกาสทางการศึกษาสร้างทุนมนุษย์เพื่อขับเคลื่อนและพัฒนาประเทศ จํานวนกว่า 5 แสนล้านบาท ปัจจุบันพระราชบัญญัติกองทุนเงินให้กู้ยืมเพื่อการศึกษา พ.ศ. 2560 ได้มีผลบังคับใช้แล้ว โดยนักเรียน นักศึกษาจะมีโอกาสในการเข้าถึงการศึกษามากขึ้น โดยเพิ่มลักษณะการให้กู้ยืมเป็น 4 ลักษณะ ได้แก่ ผู้ที่ขาดแคลนทุนทรัพย์ ผู้ที่เรียนในสาขาวิชาที่เป็นความต้องการหลักของประเทศ ผู้ที่เรียนในสาขาวิชาขาดแคลนหรือรัฐมุ่งส่งเสริมเป็นพิเศษ และผู้ที่เรียนดีเพื่อสร้างความเป็นเลิศ โดยกองทุนอยู่ระหว่างการพิจารณาหลักเกณฑ์คุณสมบัติในแต่ละลักษณะ เพื่อให้สอดคล้องกับนโยบายผลิตกําลังคนเพื่อพัฒนาประเทศ รวมถึงส่งเสริมวินัยและความรับผิดชอบในการชําระเงินคืนเพื่อส่งต่อโอกาสทางการศึกษาให้รุ่นน้องต่อไป” ปลัดกระทรวงการคลัง กล่าวในที่สุด
รัฐบาลไทย-ข่าวทำเนียบรัฐบาล-โฆษกคณะกรรมการสลากฯ เปิดเผยความคืบหน้าประชาพิจารณ์สลากแบบรวมชุด
วันพุธที่ 25 เมษายน 2561
โฆษกคณะกรรมการสลากฯ เปิดเผยความคืบหน้าประชาพิจารณ์สลากแบบรวมชุด
โฆษกคณะกรรมการสลากกินแบ่งรัฐบาล ได้กล่าวถึงความคืบหน้าของการเปิดให้พี่น้องประชาชนเข้ามามีส่วนร่วมในการแสดงความคิดเห็นและประชาพิจารณ์เรื่องการจัดทําสลากแบบรวมชุด ผ่านช่องทางเว็บไซต์ www.glo.or.th และตู้ ปณ.นนทบุรี อ.เมือง จ.นนทบุรี 11000
วันนี้ (25 เมษายน 2561) เวลาประมาณ 15.00 น. ที่สํานักงานสลากกินแบ่งรัฐบาล (สนามบินน้ํา) ผู้ช่วยศาสตราจารย์ธนวรรธน์ พลวิชัย กรรมการสลากกินแบ่งรัฐบาล ในฐานะโฆษกคณะกรรมการสลากกินแบ่งรัฐบาล ได้กล่าวถึงความคืบหน้าของการเปิดให้พี่น้องประชาชนเข้ามามีส่วนร่วมในการแสดงความคิดเห็นและประชาพิจารณ์เรื่องการจัดทําสลากแบบรวมชุด ผ่านช่องทางเว็บไซต์ของสํานักงานสลากกินแบ่งรัฐบาล www.glo.or.th และตู้ ปณ. 22 ปณ.นนทบุรี อ.เมือง จ.นนทบุรี 11000 ตั้งแต่วันที่ 1 เมษายน 2561 เป็นต้นมา ว่าขณะนี้ มีผู้สนใจแสดงความเห็นแล้ว 1,615 ราย ส่วนใหญ่เป็นผู้ลงทะเบียนซื้อ-จองล่วงหน้าสลากกินแบ่งรัฐบาล โดยกว่าร้อยละ 70 เห็นว่าควรทําสลากรวมชุด โดยเห็นว่าสลากแบบชุด 5 ใบ ราคาชุดละ 400 บาท มีความเหมาะสมและต้องการซื้อสลากแบบรวมชุดจากผู้จําหน่ายที่มีจุดจําหน่ายประจํา ที่ผู้จําหน่ายมีบัตรตัวแทนจําหน่ายแสดงให้เห็นได้อย่างชัดเจน เพื่อให้สามารถตรวจสอบได้
โฆษกคณะกรรมการสลากกินแบ่งรัฐบาล กล่าวต่อไปอีกว่า ในวันจันทร์ที่ 7 พฤษภาคม 2561 จะเปิดเวทีสัมมนาประชาพิจารณ์เรื่องสลากชุด โดยเชิญนักวิชาการ ตัวแทนจําหน่ายที่เป็นผู้พิการและตัวแทนจําหน่ายรายย่อย ตลอดจนเครือข่ายภาคประชาชน ร่วมแสดงความคิดเห็น ตั้งแต่เวลา 09.00 – 12.00 น. ที่ห้องประชุมชั้น 3 สํานักงานสลากกินแบ่งรัฐบาล สนามบินน้ํา จังหวัดนนทบุรี จึงขอเชิญชวนประชาชนที่สนใจ เข้าร่วมรับฟังการสัมมนาได้ตามวันเวลาและสถานที่ดังกล่าว
นายธนวรรธน์ ฯ กล่าวในตอนท้ายว่า หลังจากเปิดเวทีสัมมนาที่สํานักงานสลากกินแบ่งรัฐบาลแล้ว จะเดินทางไปรับฟังความคิดเห็นของพี่น้องประชาชนที่จังหวัดเชียงใหม่ในวันที่ 8 พฤษภาคม 2561 ต่อจากนั้น ในวันที่ 25 พฤษภาคม 2561 จะเดินทางไปที่จังหวัดภูเก็ต และจังหวัดนครสวรรค์ในวันที่ 28 พฤษภาคม 2561 โดยจะไปจัดสัมมนาโครงการนี้ครั้งสุดท้ายที่จังหวัดเลย ในวันที่ 19 มิถุนายน 2561 และจะใช้เวลาที่เหลือในการรับฟังความคิดเห็นผ่านช่องทางต่าง ๆ จนครบ 3 เดือน ก่อนจะนําความคิดเห็นที่ได้มารวบรวมและกลั่นกรองนําเสนอคณะกรรมการสลากกินแบ่งรัฐบาล เพื่อนําไปสู่การตัดสินใจอย่างรอบคอบ โปร่งใส รัดกุม ในการทําสลากชุดที่ทันสมัยแบบมืออาชีพ สอดคล้องกับความต้องการของตลาดและความเหมาะสมกับสังคมไทยต่อไป